**Η κυβέρνηση συνεχίζει το θέατρο του παραλόγου με την πιπίλα της «ετοιμότητας» και της «κανονικότητας» στις πλάτες της εκπαιδευτικής κοινότητας**

**Παράσταση διαμαρτυρίας τη Δευτέρα 28/9 13.30 μ.μ στα γραφεία της Διεύθυνσης**

Συναδέλφισσες και συνάδελφοι

Βρισκόμαστε ήδη στη 2η εβδομάδα από την έναρξη της σχολικής χρονιάς και τα σχολεία είναι ένα «καζάνι που βράζει». Χωρίς να έχουν καλυφθεί όλα τα κενά εκπαιδευτικών και παράλληλης στήριξης, στα πολυπληθή τμήματα χωρίς τις απαραίτητες αποστάσεις, θα προσθέσουμε την έντονη ανασφάλεια και ανησυχία που έχει προκληθεί από τα κρούσματα, που ξεφυτρώνουν σα μανιτάρια στα σχολειά μας, τη λειψή καθαριότητα, που δεν υπάρχει καθ΄ όλη τη διάρκεια της λειτουργίας και με τα πρωτόκολλα του ΕΟΔΥ που φορτώθηκαν οι εκπαιδευτικοί να εφαρμόζουν, χωρίς να διασφαλίζεται η υγεία τους.

Σημαντικό είναι να αναφέρουμε:

1. Ενώ είχαμε ζητήσει από τον Διευθυντή Εκπαίδευσης Π.Ε. να δοθεί η δυνατότητα στους συναδέλφους αναπληρωτές να κάνουν βελτίωση της θέσης τους πριν τη τοποθέτηση της β΄ φάσης τα αιτήματά τους δεν έχουν γίνει δεκτά, με αποτέλεσμα αρκετοί να αντιμετωπίζουν προβλήματα μετακίνησης, οικογενειακά, κλπ ενώ υπήρχε λύση.

2. Συνάδελφοι δέχονται πιέσεις από τη διοίκηση να καλύπτουν με προφορικές εντολές κενά συναδέλφων που δεν έχουν προσληφθεί, όσους απουσιάζουν καθώς και να παραμένουν στο σχολείο ακόμη κι αν έχει λήξει το διδακτικό τους ωράριο**. Καταγγέλλουμε ότι γίνεται απαράδεκτη παραβίαση των εργασιακών δικαιωμάτων, καθώς η κυβέρνηση και το υπουργείο δεν προσλαμβάνουν τον αναγκαίο αριθμό εκπαιδευτικών, ώστε στις συνθήκες πανδημίας να λειτουργούν τα τμήματα με μικρό αριθμό μαθητών μέχρι 15 και επιχειρούν να φορτώσουν στους εκπαιδευτικούς την ευθύνη λειτουργίας των σχολικών μονάδων**.

**Διεκδικούμε**

1. Να γίνουν άμεσα οι προσλήψεις για όλα τα κενά. Να ικανοποιηθούν οι βελτιώσεις που ζητούν οι συνάδελφοι με αιτήσεις και αφορούν κενές θέσεις.

2. Να δοθεί κονδύλι για να επιτευχθεί η μείωση των μαθητών ανά τμήμα, το πολύ στους 15 και ανάλογα με το μέγεθος της αίθουσας, έτσι ώστε να μπορούν να τηρούνται οι απαραίτητες αποστάσεις. Την κάλυψη των ελλείψεων στα σχολεία, που προκύπτουν από τις αυξημένες ανάγκες της εποχής.

3. Μόνιμοι διορισμοί εκπαιδευτικών για την κάλυψη όλων των ελλείψεων και των ειδικοτήτων.

4. Δημιουργία σχολιατρικής υπηρεσίας που θα έχει την ευθύνη για τον έλεγχο λειτουργίας των σχολείων αλλά και τη διαχείριση των κρουσμάτων.

**Καλούμε σε παράσταση διαμαρτυρίας τη Δευτέρα 28/9 13.30 μ.μ. στα γραφεία της Διεύθυνσης Π.Ε. Β΄ Αθήνας (Κηφισίας 20 και Γκύζη) τους συναδέλφους που δεν έγιναν δεκτές οι αιτήσεις τους, καθώς και όσους αντιμετωπίζουν προβλήματα και πιέσεις στη σχολική τους μονάδα.**